ಎಕ್ಸ್ಪೈರ್ ಆದ DL, ರಿಜಿಸ್ಟ್ರೇಷನ್ ಸರ್ಟಿಫಿಕೇಟ್ಗಳ ವ್ಯಾಲಿಡಿಟಿ ಮುಂದುವರೆಸಿ ಕೇಂದ್ರ ಆದೇಶ ನವದೆಹಲಿ: ಕೇಂದ್ರ ಸರ್ಕಾರ ಎಲ್ಲ ವಾಹನಗಳ ಡ್ರೈವಿಂಗ್ ಲೈಸೆನ್ಸ್ ಹಾಗೂ ರಿಜಿಸ್ಟ್ರೇಷನ್ ಸರ್ಟಿಫಿಕೇಟ್ಗಳ ಸಿಂಧುತ್ವವನ್ನ 2021 ರ ಮಾರ್ಚ್ 31 ರವರೆಗೆ ಮುಂದೂಡಿ ಆದೇಶ ಹೊರಡಿಸಿದೆ. ಕೊರೊನಾ ಸೋಂಕು ಹರಡುತ್ತಿರುವ ಹಿನ್ನೆಲೆ ಜನರು ಸರ್ಕಾರಿ ಕಚೇರಿಗಳ ಎದುರು ಗುಂಪುಗೂಡುವುದನ್ನ ತಪ್ಪಿಸಲು ಈ ನಿರ್ಧಾರಕ್ಕೆ ಬಂದಿರುವುದಾಗಿ ಸರ್ಕಾರ ಹೇಳಿದೆ. ಫೆಬ್ರವರಿ 1, 2020 ರಂದು ಎಕ್ಸ್ಪೈರ್ ಆಗಿರುವ ಮತ್ತು ಮಾರ್ಚ್ 31, 2020 ರ ಒಳಗೆ ಎಕ್ಸ್ಪೈರ್ ಆಗಲಿರುವ ಡಿಎಲ್ ಮತ್ತು ರಿಜಿಸ್ಟ್ರೇಷನ್ ಸರ್ಟಿಫಿಕೇಟ್ಗಳಿಗೆ ಇವು ಅನ್ವಯವಾಗಲಿವೆ ಎಂದು ಕೇಂದ್ರ ಸ್ಪಷ್ಟನೆ ನೀಡಿದೆ. ಈ ಹಿಂದೆ ಈ ವರ್ಷದ ಮಾರ್ಚ್ 30, ಜೂನ್ 09 ಹಾಗೂ ಆಗಸ್ಟ್ 24 ರಂದು ಸಹ ವ್ಯಾಲಿಡಿಟಿಯನ್ನು ಮುಂದುವರೆಸಿ ಕೇಂದ್ರ ಸರ್ಕಾರ ಮೋಟಾರ್ ವೆಹಿಕಲ್ ಆಯಕ್ಟ್ 1988 ಮತ್ತು ಸೆಂಟ್ರಲ್ ಮೋಟಾರ್ ವೆಹಿಕಲ್ ಆಯಕ್ಟ್ 1989 ರ ಅಡಿಯಲ್ಲಿ ಆದೇಶ ಹೊರಡಿಸಿತ್ತು.